Jordbundens Beskaffenhed 9 



naar den rette Porøsitet. Nutidens sindrige Agerdyrkningsredskaber og 

 kraftige Forspand tillader dog langt større Frihed i saa Henseende end 

 tidligere. For Skovbrugerne kan Bearbejdningen af Jordbunden ogsaa 

 spille nogen Rolle men dog i meget ringere Grad end i Agerbruget, paa 

 Grund af de lange Omdrifter i Skovdyrkningen. Her gælder det der- 

 imod for Jordbrugeren at sørge for ved hensigtssvarende Midler at 

 fremme og bevare den ved Naturens Haand frembragte passende Jord- 

 bundstilstand, og Mangel paa Paapasselighed i saa Henseende kan have 

 langt varigere og skadeligere Følger for Skoven end Forsømmelser i 

 Agerbruget, der økonomisk set kan være skadelige nok, men dog hurtig 

 kan oprettes, naar de rette Midler vælges. Vi vil nu lidt nærmere be- 

 tragte de enkelte Bestanddele, hvoraf Overgrunden er sammensat, nemlig 

 Jordluften, Jordvandet og Jordbundens faste Bestanddele. 



Jordluften. 



Jordluften stammer dels fra atmosfærisk Luft, der er trængt ned i 

 Jorden, dels fra Luftarter, der er udviklet i Overgrunden og dels af Luft, 

 der er trængt frem fra dybere Lag. Da en væsentlig Del af Jordluften 

 hidrører fra den atmosfæriske Luft, maa dennes Beskaffenhed kor- 

 telig berøres. 



Hvis Jordens Atmosfære helt igennem havde samme Tæthed som 

 ved Jordoverfladen, vilde den danne et Lag paa omtrent 8 Km. Tykkelse 

 uden om Jorden, men som man vil vide, aftager Atmosfærens Tæthed 

 stærkt med Højden over Jordoverfladen. I 100 Km. Afstand fra Jord- 

 overfladen er Luftens Tæthed forsvindende ringe, men man mener dog, 

 at der er Luft op til omtrent 300 Km. over Jordens Overflade. Atmo- 

 sfæren viser sig, hvor ikke ganske særegne Forhold gør sig gældende, 

 overalt at være en meget ensartet Blanding af Kvælstof, Ht og lidt 

 Kulsyre, saaledes at der findes i hel tør Luft: 



Efter Rumfang: Efter Vægt: 

 Kulsyre 0,o8 % 0,047 % 



Ilt 20,93 - 23,278 - 



Kvælstof m. m 79,o4 - 76,675 - 



100,00% 100,00 % 



Af „Kvælstof m. m." udgøres c. 0,9% af Argon, og yderligere smaa 

 Mængder af Helium og beslægtede Stoffer*). Den atmosfæriske Luft 

 indeholder desuden altid større eller mindre Mængder Vanddamp, Am- 



*) Smig. O. T. Christensen: „Grundtræk af den uorganiske Kemi" 3. Udg. 

 Kbhvn. 1902. S. 79. 



